CELEX: 32007R1485
Language: hu
Date: 2007-12-14 00:00:00
Title: A Bizottság 1485/2007/EK rendelete ( 2007. december 14. ) egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Carne de Bísaro Transmontano vagy Carne de Porco Transmontano (OEM), Szegedi szalámi vagy Szegedi téliszalámi (OEM), Pecorino di Filiano (OEM), Cereza del Jerte (OEM), Garbanzo de Fuentesaúco (OFJ), Lenteja Pardina de Tierra de Campos (OFJ), Λουκούμι Γεροσκήπου (Loukoumi Geroskipou) (OFJ), Skalický trdelník (OFJ))

15.12.2007   
            
            
               HU
            
            
               Az Európai Unió Hivatalos Lapja
            
            
               L 330/13
            
         
      A BIZOTTSÁG 1485/2007/EK RENDELETE
   
   (2007. december 14.)
   egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Carne de Bísaro Transmontano vagy Carne de Porco Transmontano (OEM), Szegedi szalámi vagy Szegedi téliszalámi (OEM), Pecorino di Filiano (OEM), Cereza del Jerte (OEM), Garbanzo de Fuentesaúco (OFJ), Lenteja Pardina de Tierra de Campos (OFJ), Λουκούμι Γεροσκήπου (Loukoumi Geroskipou) (OFJ), Skalický trdelník (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és ugyanezen rendelet 17. cikkének (2) bekezdése értelmében az Európai Unió Hivatalos Lapjában közzétették (2) Portugáliának a „Carne de Bísaro Transmontano” vagy „Carne de Porco Transmontano” elnevezés bejegyzésére irányuló kérelmét, Magyarországnak a „Szegedi szalámi” vagy „Szegedi téliszalámi” elnevezés bejegyzésére irányuló kérelmét, Olaszországnak a „Pecorino di Filiano” elnevezés bejegyzésére irányuló kérelmét, Spanyolországnak a „Cereza del Jerte” elnevezés, a „Garbanzo de Fuentesaúco” elnevezés, illetőleg a „Lenteja Pardina de Tierra de Campos” elnevezés bejegyzésére irányuló kérelmét, Ciprusnak a „Λουκούμι Γεροσκήπου” (Loukoumi Geroskipou) elnevezés bejegyzésére irányuló kérelmét, valamint Szlovákiának a „Skalický trdelník” elnevezés bejegyzésére irányuló kérelmét.
            
         
               (2)
            
            
               A Bizottsághoz egyetlen, az 510/2006/EK rendelet 7. cikke szerinti, kifogást tartalmazó nyilatkozat sem érkezett be, ezért az említett elnevezéseket be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezések bejegyzésre kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 14-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. Az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL C 89., 2007.4.24., 23. o. (Carne de Bísaro Transmontano vagy Carne de Porco Transmontano), HL C 86., 2007.4.20., 12. o. (Szegedi szalámi vagy Szegedi téliszalámi), HL C 85., 2007.4.19., 9. o. (Pecorino di Filiano), HL C 85., 2007.4.19., 1. o. (Cereza del Jerte), HL C 86., 2007.4.20., 3. o. (Garbanzo de Fuentesaúco), HL C 88., 2007.4.21., 1. o. (Lenteja Pardina de Tierra de Campos), HL C 88., 2007.4.21., 10. o., helyesbítés: HL C 151., 2007.7.5., 25. o. (Λουκούμι Γεροσκήπου (Loukoumi Geroskipou)), HL C 88., 2007.4.21., 7. o. (Skalický trdelník).
   
      MELLÉKLET
      1.   A Szerződés I. mellékletében felsorolt, emberi fogyasztásra szánt mezőgazdasági termékek
      1.1. osztály   Friss hús (és belsőség)
      PORTUGÁLIA
      Carne de Bísaro Transmontano vagy Carne de Porco Transmontano (OEM)
      1.2. osztály   Húsipari termékek (főzve, sózva, füstölve stb.)
      MAGYARORSZÁG
      Szegedi szalámi vagy Szegedi téliszalámi (OEM)
      1.3. osztály   Sajtok
      OLASZORSZÁG
      Pecorino di Filiano (OEM)
      1.6. osztály   Gyümölcs-, zöldség- és gabonafélék, nyersen vagy feldolgozva
      SPANYOLORSZÁG
      Cereza del Jerte (OEM)
      Garbanzo de Fuentesaúco (OFJ)
      Lenteja Pardina de Tierra de Campos (OFJ)
      2.   A rendelet I. mellékletében említett élelmiszerek
      2.4. osztály   Kenyér, péksütemények, cukrászkészítmények és egyéb pékáru
      CIPRUS
      Λουκούμι Γεροσκήπου (Loukoumi Geroskipou) (OFJ)
      SZLOVÁKIA
      Skalický trdelník (OFJ)